Dostať sa priamo do kuchyne kvalitnej reštaurácie sa nedarí každý deň, teda ak nie ste súčasťou tímu. Ale mal som to šťastie, že som sa vďaka pozvaniu dostal do zákulisia kuchyne hotela Boscolo v Prahe. Stretol som sa tam aj s kolegyňami foodblegerkami Terezkou z foodblogu Vypečky a Markétkou z Meg v kuchyni.
Reštaurácia zmenila nedávno koncept, zamerali sa na lokálnu kuchyňu. K tejto zmene pristúpili v spolupráci s maďarskými šefkuchármi. Kuchyni velí maďarský šéfkuchár Krisztian Pásztor, ktorý nám predviedol prípravu chutnej plnenej prepeličky. Krisztian prišiel do Prahy z budapeštianského Boscolo a zodpovedá za nastavenie vysokých štandardov, ktoré vládnu v Budapešti.
Práve som sa vrátil z veľmi dlhej prechádzky s mojou manželkou a drobcom. Cestou sme sa zastavili v Saint Tropez. Nie v tom príjemnom francúzskom mestečku, ale v Cafe Saint Tropez na Vodičkovej ulici v Prahe. Zuzka chcela zájsť skúsiť ich macarons. Tak cieľ bol jasný. Okrem veľkého pražského okruhu po starom meste sme mali v pláne ochutnávku v Saint Tropez.
Tohotoročný FOODPARADE festival, ktorý nám mal chutiť, už máme za sebou. A že naozaj chutil. Povedzme si hneď na začiatku, že tento rok FOODPARADE má svoje prvenstvo – bol to totiž úplne prvý ročník tohto podľa mňa nádejného foodfestivalu vrámci Prahy (snáď sa to časom podarí aj v Bratislave, SK vážne potrebuje začať robiť trochu prevraty vrámci gastronómie, trošku rozhýbať stojaté vody).
Som rád, že sa mi podarilo zájsť na tento prvý ročník. Budem môcť tak od začiatku hodnotiť, ako sa tomuto novému foodfestivalu postupom rokov darí. Aj napriek dnešnému upršanému počasiu sa v pražskej Holešovickej tržnici naplno ochutnávalo, degustovalo, varilo, … Jednoducho naplno sa rozmaznávali chuťové bunky. Postaralo sa o to viac než 20 reštaurácií, ktorých kuchári predviedli svoje umenie. A teda našli sa tam vážne vydarené diela. Kompletný zoznam písať nebudem, ale ak by ste to chceli vedieť, tak skočte na oficiálnu stránku FOODPARADE. Je tam veľa ďalších info a určite sa na ich webe dozvieme aj viac o ďalšom ročníku.
Včera som mal možnosť ochutnať originál talianske pizze pod taktovkou známeho českého Itala Emanuela Ridiho v jeho reštaurácii PEPENERO pizza & pasta. Pravdupovediac nevedel som sa dočkať, kedy to už vypukne. Veľmi často sa jeho receptami nechávam inšpirovať a bola pre mňa česť sa tejto akcie zúčastniť. Moje očakávania boli naplnené na 200%.
Nejde o nijakú novú keramiku do mojej výbavy, či servisu, ale o malú príjemnú kaviarničku v centre pražského Karlína. Na túto kaviarničku som dostal viac odporúčaní. Už raz som sa do tejto kaviarničky chystal, ale nepodarilo sa mi tam doraziť. Práve dnes sa mi to na druhýkrát podarilo. A som veľmi rád, že som tam mohol stráviť dosť času s priateľmi a oddýchnuť si.